GRAAD 10 SELFONTWIKKELING IN DIE SAMELEWING
LESVOORBEREIDING
KWARTAAL 1: Week 1–3 | 3 x 40-minuut lesse
	Les Nr.
	Inhoud
	Leeruitkoms
	Onderrigplan
	Tyd
	Hulpbronne
	Assessering
	Leerder-aktiwiteite

	1
	Selfbewussyn en selfbeeld
· Identifiseer faktore wat selfbewussyn en selfbeeld kan beïnvloed, insluitend die media
· Strategieë om selfbewussyn, selfbeeld en selfontwikkeling te verbeter
· Ontwikkel strategieë om selfvertroue in jouself en ander te bou
· Erken en respekteer die uniekheid van jouself en ander, en toon respek vir verskille, bv. ras, geslag, individuele vermoëns, persoonlike voorkeure
	Definieer selfbewussyn en selfbeeld
	Inleiding & Aktiwiteit in Pare
	6 min
	Les 1 – PowerPoint (Skyfies 1–7)
	
	

	
	
	Identifiseer faktore wat selfbewussyb en selfbeeld kan beïnvloed, insluitend die media
	Kyk-Dink-Deel 
	5 min
	Les 1 – PowerPoint (Skyfie 8)
Les 1 – Werkkaart (Aktiwiteit 1) 
Les 1 – Werkkaart MEMO
Kyk video: Reverse Selfie: Social Media's Impact on Girls' Self-Esteem | Dove 
bit.ly/4oZiAac (1 min 0 sek)
	Formatief
	Voltooi Aktiwiteit 1 in pare

	
	
	
	Vistenk-besprekings 
	12 min
	Les 1 – PowerPoint (Skyfies 9–10)
Les 1 – Vistenkbesprekingsonderwerpe 
	
	Voltooi vistenk-besprekings in groepe

	
	
	· Identifiseer strategieë om selfbewussyn, selfbeeld en selfontwikkeling te verbeter
· Ontwikkel strategieë om selfvertroue in jouself en ander te bou
	Onderrig & Individuele Aktiwiteit
	10 min
	Les 1 – PowerPoint (Skyfies 11–15)
Les 1 – Werkkaart (Aktiwiteit 2)
Les 1 – Werkkaart MEMO
	Informeel: Aktiwiteit 2
	Voltooi Aktiwiteit 2 individueel (vir huiswerk)

	
	
	Erken en respekteer die uniekheid van jouself en ander, en toon respek vir verskille, bv. ras, geslag, individuele vermoëns, persoonlike voorkeure
	Onderrig & "Net Ek Emoji"  
	5 min
	Les 1 – PowerPoint (Skyfies 16–18)
Les 1 – Werkkaart (Aktiwiteit 3)
Les 1 – Net Ek Emoji 
	Formatief
	Voltooi Aktiwiteit 3 individueel

	
	
	
	Huiswerk-refleksie
	2 min
	Les 1 – PowerPoint (Skyfies 19–20)
Les 1 – Werkkaart (Aktiwiteit 4)
Les 1 – Inleidingsaktiwiteit 
	
	Voltooi Aktiwiteit 4 individueel vir huiswerk 



	Les Nr.
	Inhoud
	Leeruitkoms
	Onderrigplan
	Tyd
	Hulpbronne
	Assessering
	Leerder-aktiwiteite

	2
	Mag en magsverhoudinge
· Demonstreer 'n begrip van die konsepte: mag, magsverhoudinge, manlikheid, vroulikheid en gender
· Verskille tussen 'n man en 'n vrou:
· Voortplanting en rolle in die samelewing
· Stereotipiese sienings van geslagsrolle en verantwoordelik-hede
· Geslagsverskille in deelname aan fisiese aktiwiteite
	
	Inleiding & Bespreking 
	5 min
	Les 2 – PowerPoint (Skyfies 1–3)
Les 2 – Inleidingsfoto's
	Basislyn: Voorafkennis
	Leerders beweeg van beeld tot beeld, werk saam met ŉ maat

	
	
	Definieer die terme: mag en magsverhoudinge.
	Onderrig 
	5 min
	Les 2 – PowerPoint (Skyfies 4–5)
	
	Voltooi die taak in pare

	
	
	· Definieer die terme: manlikheid, vroulikheid en gender.
· Identifiseer belangrike biologiese verskille tussen mans en vroue.
	Individuele Aktiwiteit & Onderrig 
	8 min
	Les 2 – PowerPoint (Skyfies 6–9)
Les 2 – Werkkaart (Aktiwiteit 1)
Les 2 – Werkkaart MEMO
	Informeel: Aktiwiteit 1
	Voltooi Aktiwiteit 1 individueel

	
	
	· Erken hoe geslagstereotipes ontwikkel en verduidelik hoe dit individue se keuses en geleenthede kan beperk.
· Identifiseer strategieë om stereotipes uit te daag.
	Onderrig & Groepaktiwiteit
	12 + 2 min
	Les 2 – PowerPoint (Skyfies 10–11)
Les 2 – Werkkaart (Aktiwiteit 2)
Les 2 – Werkkaart MEMO
	Informeel: Aktiwiteit 2
	Voltooi Aktiwiteit 2 in groepe

	
	
	Ondersoek geslagspersepsies in sport.
	Geslagspersepsie (Klasaktiwiteit) 
	5 min
	Les 2 – PowerPoint (Skyfies 12–14)
	Formatief
	Neem aan klasaktiwiteit deel 

	
	
	
	Refleksie
	3 min
	Les 2 – PowerPoint (Skyfie 15)
Les 2 – Werkkaart (Aktiwiteit 3)
	
	Voltooi Aktiwiteit 3 individueel




	Les Nr.
	Inhoud
	Leeruitkoms
	Onderrigplan
	Tyd
	Hulpbronne
	Assessering
	Leerder-aktiwiteite

	3
	Geslagsongelykheid
· Ontleed en evalueer die invloed van geslagsongelykheid op verhoudings en algemene welstand met verwysing na: seksuele mishandeling, tienerswangerskap, geweld, seksueel oordraagbare infeksies (SOI's), insluitend MIV en Vigs
· Waarde van deelname aan oefenprogramme wat fiksheid bevorder: kardiovaskulêre fiksheid, spierkrag, uithouvermoë en soepelheid
· Verwantskap tussen fisiese en geestesgesondheid
	
	Inleiding 
	5 min
	Les 3 – PowerPoint (Skyfies 1–2)
	Formatief
	Bespreek met 'n maat

	
	
	Ontleed en evalueer die invloed van geslagsongelykheid op verhoudings en algemene welstand met verwysing na: seksuele mishandeling, tienerswangerskap, geweld, seksueel oordraagbare infeksies (SOI's), insluitend MIV en Vigs
	Onderrig & Bespreking in Pare
	8 min
	Les 3 – PowerPoint (Skyfies 3–6)
	
	Portuur-bespreking in reaksie op die aanbieding

	
	
	
	Groepaktiwiteit 
	10 + 5 min
	Les 3 – PowerPoint (Skyfies 7–8)
Les 3 – Groepaktiwiteite
Les 3 – Groepaktiwiteite MEMO
Les 3 – Plakkaat
	Informeel
	Groep-bespreking en aanbieding aan die klas

	
	
	· Verstaan die waarde van deelname aan oefenprogramme wat fiksheid bevorder: kardiovaskulêre fiksheid, spierkrag, uithouvermoë en soepelheid
· Verstaan die verwantskap tussen fisiese en geestesgesondheid
	Onderrig & Individuele Aktiwiteit
	7 min
	Les 3 – PowerPoint (Skyfies 9–14)
Les 3 – Werkkaart (Aktiwiteit 1)
Les 3 – Werkkaart MEMO
	Informeel: Aktiwiteit 1
	Voltooi Aktiwiteit 1 individueel

	
	
	
	Aktiwiteit in Pare & Huiswerkrefleksie 
	5 min
	Les 3 – PowerPoint (Skyfie 15)
Les 3 – Werkkaart (Aktiwiteit 2)
Inhoudsopsomming
	Formatief
	Voltooi die aktiwiteit in pare en doen die refleksie (Aktiwiteit 2) individueel vir huiswerk

INLEIDENDE NOTAS

Die Les 1 – PowerPoint tot Les 3 – PowerPoint-dokumente dek saam die DRIE lesse en lei u (die onderwyser) deur die aktiwiteite. Gebruik die onderstaande LESVOORBEREIDING, wat gedetailleerde onderrignotas vir elke skyfie insluit, om u met die tydsraamwerk te ondersteun.
Die volgende onderrignotas sal 'n opsomming van die DRIE LESSE wees:
· Hierdie lesse is ontwerp om baie geleenthede vir leerderbetrokkenheid tydens die les te skep. Leerders kan die Werkkaart voltooi terwyl hulle deur die betrokke PowerPoint werk.
· Die werkkaarte (bv. Les 1 – Werkkaart) dien as 'n informele assessering om te bepaal of 'n leerder die konsepte wat in die les behandel word, verstaan.
· Voordat u hierdie module aanbied, neem tyd om deur die PowerPoint-aanbiedings, Werkkaarte, Werkkaart-memo's, YouTube-video's en die Inhoudsopsomming te gaan om uself deeglik voor te berei om die les te onderrig. 
As die ONDERWYSER, verseker asseblief die volgende: 
· Leerders moet bewus wees dat die klaskamer ’n VEILIGE PLEK is, waar respek vir alle vorme van verskille verwag word.
· Moedig leerders aan om ’n joernaal te hou waarin hulle vrae kan neerskryf wat hulle ongemaklik voel om in die klas te vra, en wat later individueel bespreek kan word.
· Hierdie lesse stel sleutelkonsepte bekend, en leerders moet ’n duidelike en akkurate begrip van elke konsep ontwikkel. Dit versterk retensie, verbeter herroeping en stel leerders in staat om dit wat hulle geleer het meer effektief toe te pas. Konsepte moet konsekwent gebruik word om onderrig te konsolideer, en onderwysers moet deurlopend leerders se begrip monitor om te verseker dat wanopvattings geïdentifiseer en aangespreek word.
· Bestuur diversiteit sensitief en neem die volgende in ag om leer te akkommodeer:
· Hindernisse tot leer en onderrig
· Verskillende ouderdomsgroepe en ervarings
· Taal: Dit is nie moontlik om alle taalvaardigheidsvlakke volledig te akkommodeer nie, aangesien dit baie uiteenlopend is. Onderwysers behoort egter die leerproses só te fasiliteer dat betekenisvolle leer steeds kan plaasvind.



Voorgestelde kort inleidende aktiwiteit: Begin van die jaar (Graad 10 Lewensoriëntering)

	Konteks
Aan die begin van die skooljaar word die eerste Lewensoriënteringsles dikwels verkort weens roosteraanpassings, administratiewe take of die verspreiding van handboeke.

Of die les 15 minute of 40 minute duur, kan hierdie kort inleidende aktiwiteit help om ’n positiewe klaskamerklimaat te vestig en leerders voor te berei vir die jaar wat voorlê. Dit lê ’n grondslag van insluiting, selfbewussyn en aanvaarding.

Vyf minute word vir hierdie aktiwiteit in die eerste Selfontwikkeling in die Samelewing-les toegewys.



Aktiwiteitsbeskrywing
· Elke leerder ontvang 'n klein "Net Ek" emoji-templaat. Leerders word gevra om slegs beelde (geen woorde) te gebruik om simbolies iets van hulself op die voorkant van hul templaat voor te stel, soos belangstellings, persoonlikheidseienskappe of sterkpunte. Op die agterkant van die templaat skryf leerders hul naam en van.
· Die voltooide emoji's word teen klaskamermuur vertoon onder die opskrifte:
"Ek voel fantasties | Ek voel oukei | Ek kan beter voel." 
· Druk die Les 1 – Inleidingsaktiwiteit en lamineer dit of plaas dit in plastieksakkies, aangesien dit die hele jaar uitgestal sal bly.
· Leerders plaas hul emoji onder die frase wat die beste weerspieël hoe hulle op daardie dag voel.
· [image: ]Leerders kan aan die einde van gekose lesse deur die jaar die geleentheid kry om hul emoji te verskuif indien hul gevoelens verander. Dit bied 'n eenvoudige, nie-verbale en nie-bedreigende manier vir leerders om oor hul welstand te reflekteer.
Voorbeeld van hoe die muur sal lyk.

Onderwyserwaarneming en ondersteuning
Hierdie uitstalling dien as 'n waardevolle informele moniteringsinstrument. Indien ’n leerder se emoji vir ’n lang tydperk in die “Ek kan beter voel”-afdeling bly, skep dit vir die onderwyser die geleentheid om privaat by die leerder in te loer en ondersteuning te bied waar nodig.

Die aktiwiteit kan doeltreffend gebruik word binne ’n enkele klas of oor verskeie klasse wat dieselfde ruimte deel.

ONDERRIGNOTAS
LES 1: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om notas te maak waar relevant.	
· Verdeel leerders in groepe van SES vir die Vistenkbesprekings VOORDAT u met die les begin. 
· Leerders sal ook in pare moet werk vir Aktiwiteit 1, wat aan die begin van die les gekies moet word.
· Druk 'n afskrif van Les 1 – Vistenkbesprekingsonderwerpe. LET WEL: Daar is altesaam ses besprekingsonderwerpe (twee oor (sosiale) media, twee oor (kuber) afknouery en twee oor groepsdruk). Elke groep ontvang EEN besprekingsonderwerp.  
· Druk die Les 1 – Inleidingsaktiwiteit en lamineer dit of plaas dit in plastieksakkies, aangesien dit die hele jaar uitgestal sal bly.
· Druk afskrifte van die Les 1 – Net Ek Emoji. NOTA: Daar is ses emoji's per bladsy. Maak seker daar is een emoji vir elke leerder. Knip dit uit VOORDAT u met die les begin. 
· Druk afskrifte van die Les 1 – Werkkaart en deel dit aan die begin van die les uit. 
· Onderwysers kan die Les 1 – PowerPoint en Les 1 – Werkkaart met leerders deel om self deur te werk indien leerders aanlyn is.
· Lees deur die Les 1 – Werkkaart MEMO vir antwoorde op Aktiwiteite 1 en 2.
· Moenie die Inhoudsopsomming voor die einde van Les 3 uitdeel nie.	
· Kyk na die volgende video om uself van die inhoud te vergewis:
· Reverse Selfie: Social Media's Impact on Girls' Self-Esteem | Dove 
bit.ly/4oZiAac (1 min 0 sek)


	1.
	Inleiding & Aktiwiteit in Pare (6 min)
	(Skyfies 1–7)


· [bookmark: _heading=h.1fob9te]Skyfie 1: Goeie dag, almal. Welkom by julle eerste Lewensoriënteringklas vir die jaar.
· Jy is nou in die eerste jaar van die VOO-fase (Verdere Onderwys en Opleiding) van jou hoërskoolloopbaan. Hierdie jaar mag meer veeleisend voel, aangesien die werkslading toeneem, assesserings meer uitdagend word en meer van jou verwag word. Dit is doelbewus, en ontwerp om jou voor te berei om Graad 12 binne die volgende drie jaar suksesvol te voltooi.
· Die inhoud en vaardighede wat jy oor die volgende drie jaar in Lewensoriëntering sal ontwikkel, sal jou help om nie net vir die matriekeksamen voor te berei nie, maar – nog belangriker – vir die lewe ná skool. Om die meeste uit hierdie vak put, is dit belangrik dat jy teenwoordig is, aktief aan besprekings deelneem en oop bly vir deurlopende leer.

· Skyfie 2: Jy sit dalk langs ’n vriend(in), of langs iemand wat jy nog nie baie goed ken nie. Deur hierdie les gaan jy tydens portuurgroepaktiwiteite saam met dieselfde maat werk. Draai na jou maat en deel VYF eienskappe van jouself waarvan jy regtig hou, en VYF eienskappe waarvan jy nie hou nie. 
· Elke leerder kry een minuut om te deel. (Gee twee minute vir die aktiwiteit.)
· Welgedaan. Vra leerders om hul hande op te steek om aan te dui wie dit moeiliker gevind het om positiewe eienskappe te identifiseer en wie die negatiewe eienskappe moeiliker gevind het. 

· Skyfie 3: Vandag gaan ons gesels oor iets wat elkeen van ons raak – die belangrike vermoë om jou eie emosies, gedagtes, sterk- en swakpunte, asook jou waardes te herken en te verstaan, en om bewus te wees van hoe ander jou ervaar. Dit word selfbewussyn genoem.
· Dit behels ’n insig in al die verskillende aspekte wat jou as persoon vorm, naamlik jou liggaam (fisies), jou gevoelens (emosioneel), jou denke (sielkundig), jou vriendskappe en sosiale groepe (sosiaal), asook die aktiwiteite wat jy geniet (jou belangstellings en passies).

· Skyfie 4: Selfbeeld is nou verwant aan selfbewussyn. Dit verwys na hoe baie jy jouself waardeer en van jouself hou, ongeag jou omstandighede. Dit weerspieël jou algehele gevoel van persoonlike waarde, en verwys ook na die manier waarop jy jouself sien – positief of negatief. 

· Skyfie 5: Hierdie twee konsepte speel 'n groot rol in die keuses wat ons maak, die doelwitte wat ons stel en die manier waarop ons met ander omgaan. 
· Neem 'n oomblik om hieroor te dink: Wat beïnvloed die manier waarop jy jouself sien? Is dit jou vriende, jou familie, jou gemeenskap of kultuur, sosiale media, bekendes, of selfs die kommentaar wat mense aanlyn lewer? 
· Die waarheid is dat verskeie faktore ons selfbeeld vorm – sommige positief en ander negatief. Om hierdie invloede te begryp, is die eerste stap om selfvertroue te bou en gesonde, ingeligte besluite te neem.

· Skyfie 6: Selfbewussyn is vir die volgende redes belangrik:
· Wanneer jy jouself werklik verstaan (jou sterkpunte, persoonlikheid en waardes), sal jy meer selfversekerd voel en ŉ gesonde selfbeeld ontwikkel.
· Selfbewussyn help jou om doelwitte te stel wat by jou werklike vermoëns, belangstellings en waardes pas. 
· Wanneer jy ’n duidelike begrip van jou eie waardes het, word dit makliker om beslissend op te tree en druk van ander te weerstaan.
· Deur jou swakpunte te verstaan, kan jy vasstel watter vaardighede jy nog moet ontwikkel.

· Skyfie 7: Teen die einde van die les behoort jy die volgende te kan doen:
· Identifiseer faktore wat selfbewussyn en selfbeeld kan beïnvloed, insluitend die media
· Identifiseer strategieë om selfbewussyn, selfbeeld en selfontwikkeling te verbeter
· Ontwikkel strategieë om selfvertroue in jouself en ander te bou
· Erken en respekteer die uniekheid van jouself en ander, en toon respek vir verskille, bv. ras, geslag, individuele vermoëns, persoonlike voorkeure
· Hierdie les gaan nie net oor teorie nie. Dit gaan oor JOU en jou alledaagse ervarings. Kom ons begin ondersoek instel na wat werklik die persoon vorm wat jy in die spieël sien.

	2.
	Kyk-Dink-Deel (5 min)
	(Skyfie 8)


· Skyfie 8: Kom ons kyk na 'n 60-sekonde video deur Dove genaamd 'Reverse Selfie'. Die video wys 'n selfie wat agteruit geredigeer word, wat die ongeredigeerde werklikheid agter die finale beeld openbaar. Dit vorm deel van 'n Dove-veldtog wat bewustheid verhoog oor hoe sosiale media-redigering selfbeeld kan beïnvloed, veral onder jong meisies.
· Terwyl jy kyk, let mooi op hoe hierdie video jou laat voel.

	Kyk video: 
Reverse Selfie: Social Media's Impact on Girls' Self-Esteem | Dove 
bit.ly/4oZiAac (1 min 0 sek)





· Nadat jy die video gekyk het, voltooi Deel 1 in Aktiwiteit 1 (Les 1 – Werkkaart). Hierdie afdeling vereis dat jy individueel reflekteer oor die twee vrae wat op die skyfie vertoon word. Neem een minuut om sorgvuldig oor jou antwoorde na te dink.
· Beweeg dan aan na Deel 2 van Aktiwiteit 1 (Les 1 – Werkkaart), waar jy jou antwoorde met jou maat sal deel en bespreek. Jy het altesaam vyf minute om Deel 1 en 2 te voltooi.
· Laat leerders toe om kort terugvoer te gee.
· Moontlike antwoorde is beskikbaar in die Les 1 – Werkkaart MEMO. 


	3.
	Vistenkbespreking (12 min)
	(Skyfies 9–10)


· Nota aan die onderwyser: Leerders sal aan 'n vistenkbespreking deelneem om verskillende invloede op selfbewussyn en selfbeeld te ondersoek. Die sukses van hierdie aktiwiteit hang af van effektiewe tydsbestuur. Dit word aanbeveel dat die onderwyser 'n tydhouer en alarm gebruik om besprekings gefokus en op koers te hou. 
· Aangesien dit dalk die eerste keer is dat leerders aan 'n vistenkbespreking deelneem, is duidelike leiding noodsaaklik. Gebruik die skyfie om visueel te verduidelik hoe die aktiwiteit werk voordat hulle begin. Maak seker dat elke groep 'n onderwerp uit die Les 1 – Vistenkbesprekingsonderwerpe aan die begin van die aktiwiteit ontvang het.
· Aktiwiteitsopstelling:
· Verdeel die klas in groepe van vier, vyf of ses, afhangende van die klasgrootte.
· Sit twee groepe saam om Groep A en Groep B te vorm (ongeveer 10 leerders altesaam).
· Een groep bespreek terwyl die ander luister en aantekeninge maak.
· Groepe ruil dan rolle.
· Ná beide groep se besprekings stel elke groep 'n kort opsomming saam van wat die ander groep bespreek het.
· Elke groep stel een woordvoerder aan om terugvoer aan die klas te gee.
· Totale aktiwiteitstyd: 12 minute

· Skyfie 9: Dit is duidelik uit die vorige aktiwiteit dat sosiale media 'n beduidende rol speel in die vorming van ons selfbewussyn en selfbeeld. Die werklikheid is egter dat sosiale media nie die enigste faktor is wat beïnvloed hoe ons oor onsself voel nie. Kom ons kyk na 'n paar ander moontlike invloede en dink aan idees om dit te bestuur.
· Ons gaan iets nuuts doen. Het jy al ooit aan 'n vistenkbespreking deelgeneem? Dit is nogal pret, en almal in die groep moet betrokke wees – hetsy deur te praat of deur aandagtig te luister. 

· Kyk na Skyfie 9: Jy sal sien Groep A sit in die middel en kry 'n spesifieke onderwerp om te bespreek. Hulle sal twee minute vir hul bespreking hê. 
· Groep B sit rondom hulle, neem waar, luister en maak aantekeninge. 
· Die groepe ruil dan rolle – Groep B bespreek hul onderwerp terwyl Groep A waarneem. 
· Sodra die tyd verby is, som elke groep op wat die ander groep bespreek het en kies een woordvoerder om terugvoer aan die klas te gee.

· Besprekingsonderwerpe:
· Onderwerp 1: (Sosiale) Media
· Groep A: Beïnvloeders op sosiale media is soos bekendes – ons neem hulle waar en volg hulle, maar hul invloed op ons lewens is beperk.
· Groep B: Sosiale media/media is slegs vermaak, niks meer nie.


· Onderwerp 2: Groepsdruk
· Groep A: Groepsdruk kan ’n positiewe hulpmiddel wees wat ons help om beter lewens te lei.
· Groep B: Omdat gesinslewe in Suid-Afrika onstabiel of uitdagend geraak het, is portuurgroepe vir baie jongmense soos familie.

· Onderwerp 3: (Kuber)afknouery
· Groep A: Kuberafknouery is meer skadelik as afknouery in persoon.
· Groep B: Diskriminasie in skole word meestal weggesteek.

· Skyfie 10: Welgedaan, Graad 10's! Sodra hierdie bespreking oopgemaak word, besef ons hoe baie verskillende faktore die manier waarop ons oor onsself voel, beïnvloed. Soms kan dit voel asof hierdie invloede nooit sal verander nie, en sommige mense oorweeg selfs uiterste maniere om van hierdie gevoelens te probeer ontsnap. Baie van julle het egter reeds van hierdie uitdagings oorkom en beskik moontlik oor waardevolle raad wat met ander gedeel kan word wat nog sukkel.
· Al kan ons nie altyd die mense of situasies rondom ons verander nie, kan ons wel werk aan hoe ons daarop reageer.
· Vra: Watter strategieë kan jy toepas om jouself teen negatiewe invloede te beskerm? (Laat tyd toe vir leerders om te reageer.)
· Watter strategieë kan jy gebruik om jou selfbewussyn te verbeter? (Laat tyd toe vir leerders om te reageer.)
· Welgedaan, Graad 10's. Julle het 'n paar weldeurdagte en praktiese idees gedeel. Kom ons kyk na nog 'n paar voorbeelde op die volgende skyfie.


	4.
	Onderrig & Individuele Aktiwiteit (10 min)
	(Skyfies 11–15)


· Skyfie 11: Strategieë om jou selfbeeld te verbeter:
· Stel en bereik klein doelwitte: Verdeel groot take in hanteerbare stappe en vier jou suksesse. Dit help jou om meer bekwaam/gemotiveerd te voel, wat jou selfvertroue in jou eie vermoëns versterk.
· Byvoorbeeld: Jy kan 'n doelwit stel om drie keer per week om die blok te stap omdat jy jou langtermyn-gesondheid wil verbeter.
· Beoefen positiewe selfgesprekke: Vervang negatiewe gedagtes met inspirerende stellings. Dit verbeter jou selfvertroue en help jou om uitdagings met ’n positiewe ingesteldheid te benader.
· Byvoorbeeld: Jy kan positiewe aanhalings, waarvan jy hou, laat druk en dit in jou slaapkamer ophang om jou daagliks te herinner om jou uniekheid te vier.
· Doen aktiwiteite waarvan jy hou: Bestee tyd aan stokperdjies of sportsoorte wat jou goed laat voel. Dit kan jou bui verbeter, stres verminder en jou algehele gevoel van selfwaarde versterk.
· Byvoorbeeld: Jy kan saam met vriende gaan stap, ’n sport beoefen of ’n boek lees.

· Skyfie 12: Strategieë om jou selfbewussyn te verbeter:
· Hou 'n daaglikse refleksiejoernaal: Bestee saans ongeveer 10 minute om oor jou dag te skryf: positiewe ervarings, uitdagings en hoe jy gevoel het.
· Beoefen bewustheid of meditasie: Wy daagliks 3–10 minute daaraan om op jou asemhaling te fokus of volg begeleide meditasie.  
· Kry terugvoer van betroubare mense: Vra 'n onderwyser, ouer of vriend(in) vir eerlike terugvoer oor jou sterkpunte en areas vir verbetering.


· Skyfie 13: Strategieë om jou selfontwikkeling te verbeter:
· Stel persoonlike groeidoelwitte: Identifiseer spesifieke vaardighede of eienskappe wat jy wil verbeter en stel 'n eenvoudige aksieplan op om doelgerig daaraan te werk.
· Beproef nuwe ervarings: Daag jouself uit deur nuwe aktiwiteite, onderwerpe of verantwoordelikhede te verken wat jou sal help om te leer en persoonlik te groei.
· Bou gesonde gewoontes: Ontwikkel daaglikse of weeklikse roetines, byvoorbeeld lees, oefen of leer 'n nuwe vaardigheid aan. Dit sal  langtermyn persoonlike groei ondersteun.

· Skyfie 14: Die strategieë wat gebruik word om selfbewussyn, selfbeeld en selfontwikkeling te verbeter, dra natuurlik by tot die ontwikkeling van jou selfvertroue. 
· Ander strategieë wat jy kan gebruik om jou selfvertroue te ontwikkel sluit in:
· Neem 'n selfgeldende houding aan deur:
· die boodskap wat jy wil oordra, duidelik te stel;
· positief en respekvol op te tree;
· te weet wat jy wil hê;
· 'n regop en selfversekerde liggaamshouding te handhaaf;
· jou standpunt duidelik te stel;
· altyd beleefd op te tree.
· Neem goeie besluite deur:
· die situasie deeglik te evalueer;
· inligting oor verskillende opsies in te samel;
· die gevolge van elke opsie te oorweeg;
· die beste opsie te kies;
· verantwoordelik op te tree.
· Ontwikkel goeie kommunikasievaardighede: Druk jou gedagtes en gevoelens duidelik en respekvol uit.
· Voltooi take en projekte suksesvol: Bestuur jou tyd effektief en sorg dat jy sperdatums haal.

· Skyfie 15: Dit is belangrik om ons eie selfvertroue te ontwikkel, maar ons moet ook probeer om selfvertroue in ander te ontwikkel:
· Moedig ander aan en ondersteun hulle deur hul pogings te erken en hul prestasies te vier.
· Luister sonder oordeel en toon respek vir verskillende menings en ervarings.
· Toon vertroue in ander se vermoëns deur 'n veilige en ondersteunende omgewing te skep waar hulle die selfvertroue sal hê om deel te neem en nuwe dinge te probeer.	
· Neem deel aan gemeenskapsorganisasies, aangesien samewerking aan gemeenskaplike doelwitte selfvertroue, spanwerk en 'n gevoel van samehorigheid bevorder.

· Jy het nou 'n paar minute om met Aktiwiteit 2 (Les 1 – Werkkaart) te begin, maar jy sal dit as huiswerk moet voltooi. 
· Antwoorde is in die Les 1 – Werkkaart MEMO beskikbaar.

	5.
	Onderrig & "Net Ek Emoji" (5 min)
	(Skyfies 16–18)


· Skyfie 16: Elke persoon beskik oor unieke eienskappe. Hierdie verskille kan ras, geslag, vermoëns, kultuur, persoonlikheid en persoonlike voorkeure insluit. Die erkenning en respektering van hierdie verskille vorm ’n belangrike deel van die bou van gesonde verhoudings en die skep van ’n inklusiewe omgewing.

· Respek behels die inagneming van ander se waardigheid, gevoelens en menslikheid in die verskillende kontekste waarin jy met hulle omgaan – by die huis, by die skool, in die werkplek, tydens sport of klasbesprekings. Respek beteken om mense met besorgdheid en waardering te behandel. 

· Skyfie 17: Ek soek agt vrywilligers om deel te wees van 'n menslike strepieskode-illustrasie. (Plaas die leerders voor in die klas in ’n ry, met hul rûe na die klas. Laat genoeg spasie sodat hulle vorentoe kan tree wanneer hulle op stellings reageer.)
· Wanneer jy ’n stelling hoor wat jy voel vir jou waar is, neem een tree vorentoe. Bly in jou posisie en wag vir die volgende stelling. Kom ons begin:
· Tree vorentoe as jy kulturele tradisies het of ’n primêre huistaal praat wat van dié van jou klasmaats verskil.
· Tree vorentoe as jy die beste leer deur prakties met jou hande te werk, eerder as slegs deur te luister of lees.
· Tree vorentoe as jy al misverstaan gevoel het weens aannames wat mense oor jou gender maak.
· Tree vorentoe as jy verkies om alleen tyd deur te bring om te herlaai, al geniet jy jou vriende se geselskap.
· Tree vorentoe as jy jouself as vaardig beskou in ’n vak of stokperdjie buite die verpligte skoolkurrikulum (byvoorbeeld kodering, bak, vegkuns of grafiese ontwerp).
· Tree vorentoe as daar iemand in hierdie klaskamer is met wie jy nog nooit ’n betekenisvolle gesprek gevoer het nie.
· Draai nou om en kyk waar almal staan.
· Kan jy sien dat geen twee leerders op dieselfde plek staan nie? Jy is deel van die Menslike Strepieskode. Net soos 'n strepieskode verskillende lyne en syfers het, deel julle almal sekere eienskappe, maar elke persoon is uniek. Niemand staan presies in dieselfde posisie nie.
· Bedank die vrywilligers vir hul bereidwilligheid om deel te neem en nooi die klas uit om vir hulle hande te klap.

· Skyfie 18: Respek gaan nie daaroor om van alles te hou wat iemand anders doen nie; dit gaan daaroor om hul unieke kode te erken. In die samelewing, en veral in die media, word verskille soos ras, geslag of gestremdheid soms op maniere beklemtoon wat stereotipes versterk. (Ons sal dit in die volgende les in meer besonderhede ondersoek.) 
· Stereotipering dien nie 'n doel nie, want 'n diverse samelewing het verskillende soorte mense nodig om doeltreffend te kan funksioneer. Introverte, kreatiewe denkers, praktiese leerders en individue van uiteenlopende kulturele agtergronde speel dus almal 'n unieke rol ten opsigte van die bevordering van diversiteit.
· So, wat maak jou uniek? Jy is deel van hierdie klaskamer se strepieskode, en ons wil jou vier. Jy het nou 'n paar minute om Aktiwiteit 3 (Les 1 – Werkkaart) te voltooi.
· Deel die emoji's (Les 1 – Net Ek Emoji) uit. 

	6.
	Huiswerkrefleksie (2 min)
	(Skyfies 19–20)


· Skyfie 19: Ons het gesien hoe belangrik dit is om ander te respekteer. Dit is egter dikwels baie moeilik om ander te respekteer as jy nie jouself respekteer nie. Soms fokus jy so baie op die eienskappe wat jy nie van jouself hou nie, dat jy nie die wonderlike eienskappe raaksien wat elkeen uniek maak nie.
· Hierdie jaar sal daar geleenthede wees om jou selfrespek te ontwikkel. ’n Belangrike deel van hierdie groei is om eerlik te wees oor hoe jy op ’n gegewe oomblik voel. Onthou, ons almal het goeie en slegte dae, en in hierdie klas gee ons om oor hoe dit met jou gaan.
· Teen die klaskamermuur sal jy drie plakkate sien.
· Nota aan onderwyser: : Verwys na die inleidingsaktiwiteitsnotas aan die begin van die dokument vir voorstelle oor die plasing van hierdie plakkate.
· Aan die einde van ’n les neem jy die klein emoji wat jy in Aktiwiteit 3 (Les 1 – Werkkaart) voltooi het, wat jou unieke eienskappe voorstel, en plaas dit by die plakkaat wat die beste weerspieël hoe jy daardie dag voel. Jy mag elke week, aan die einde van ’n les, jou emoji verskuif om veranderinge in jou gevoelens aan te dui. 

· [bookmark: _Hlk218501144]Skyfie 20: Soos ons aan die einde van hierdie les kom, het jy ’n huiswerkuitdaging om oor die volgende week te voltooi. In Aktiwiteit 4 (Les 1 – Werkkaart) sal jy die Respek-uitdaging vind. Lees die lys van 15 uitdagings deur en kies een uitdaging per dag vir die volgende week.
· Skryf jou gekose uitdagings op die Respek-uitdaging-plakkaat. Nadat jy elke uitdaging voltooi het, skryf een sin wat beskryf wat jy oor jouself en oor respek vir ander geleer het. Bring jou voltooide plakkaat na die volgende les.






LES 2: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om notas te maak waar relevant.	
· Verdeel leerders in groepe van VIER tot SES vir Aktiwiteit 2 VOORDAT u die les begin. Ken pare binne elke groep toe vir klasaktiwiteite.
· Hou klein stukkies papier/"post it"-notas beskikbaar vir die inleidings- en refleksieaktiwiteite. 
· Druk 'n afskrif van die Les 2 – Inleiding Prente. Hierdie vier prente op verskillende plekke teen die klaskamermuur geplaas word VOOR die aanvang van die les.   
· Druk afskrifte van die Les 2 – Werkkaart en deel dit aan die begin van die les uit. 
· Onderwysers kan die Les 2 – PowerPoint en Les 2 – Werkkaart met leerders deel om self deur te werk indien leerders aanlyn is.
· Lees deur die Les 2 – Werkkaart MEMO vir antwoorde op Aktiwiteite 1 en 2.

	1.
	Inleiding & Bespreking (5 min)
	(Skyfies 1–3)


Nota aan onderwyser: Leerders moet in groepe van vier tot ses vir hierdie les gerangskik word. oor die aanvang van die les moet muurruimte rondom die klaskamer toegeken word vir vier verskillende beelde (Les 2 – Inleiding Prente). Elke prent moet tradisionele geslagsrolle en magsdinamika bevraagteken.

· Skyfie 1: Welkom terug, Graad 10's. As huiswerk moes jy die Respek-uitdaging voltooi (Aktiwiteit 4, Les 1 – Werkkaart). Draai na jou maat en deel watter dag van die week 'n hoogtepunt was en verduidelik waarom dit vir jou uitgestaan het. (Laat twee minute toe.)	

· Skyfie 2: Ons gaan vandag se les 'n bietjie anders begin. Jy sal 'n klein stukkie papier of 'n "post-it" en 'n pen nodig hê.
· Jy het moontlik reeds verskeie beelde in die klaskamer raakgesien. Staan asseblief op, beweeg deur die klas, en  gaan staan by die prent wat mag in die hedendaagse samelewing die beste verteenwoordig 
· Skryf by jou gekose beeld een woord of ’n kort frase wat verduidelik waarom jy dit gekies het.
· Werk dan saam met iemand wat dieselfde beeld gekies het en bespreek die volgende vraag: Wat sê hierdie prent oor mag en geslag in die hedendaagse samelewing?

· Welgedaan, Graad 10's. Julle kan terugkeer na julle sitplekke.
· Kom ons hoor van ’n paar van julle. Sal iemand wil deel wat julle bespreek het oor wat die beeld oor mag en geslag in die hedendaagse samelewing uitbeeld?
· Dit is insiggewend om die verskillende perspektiewe te hoor wat julle geopper het. Hierdie beelde wys dat mag in verskeie vorme en situasies kan voorkom.
· Mag is die vermoë om ander te beïnvloed of te beheer. Dink jy mag is altyd positief in vriendskappe of verhoudings?
· Kan jy aan ’n voorbeeld dink waar mag positief aangewend word, en een waar dit skadelik kan wees? (Laat ’n paar antwoorde toe.)

· Skyfie 3: Teen die einde van die les behoort jy die volgende te kan doen:
· Definieer die terme: mag, magsverhoudinge, manlikheid, vroulikheid en gender
· Identifiseer sleutel biologiese verskille tussen mans en vroue
· Erken hoe geslagstereotipes ontwikkel en verduidelik hoe dit individue se keuses en geleenthede kan beperk
· Ondersoek geslagspersepsies in sport
	2.
	Onderrig (5 min)
	(Skyfies 4–5)


· Skyfie 4: Mag verwys na die vermoë om ander se gedrag te beïnvloed of te beheer. Magsverhoudinge verwys na die verhoudings tussen mense wat bepaal wie die grootste invloed binne ’n bepaalde verhouding het, byvoorbeeld tussen ’n onderwyser en leerder of ’n werkgewer en werknemer. 

· Skyfie 5: Kyk na die verhoudings wat op Skyfie 5 uitgebeeld. Hierdie voorbeelde toon verskillende maniere waarop mag binne verhoudings kan voorkom. 
· Identifiseer saam met jou maat TWEE verhoudings waarin mag ’n positiewe invloed kan hê, en TWEE verhoudings waarin mag misbruik of ongesond kan wees.

· Ongesonde magsverhoudinge ontwikkel wanneer een persoon hul invloed gebruik om 'n ander te domineer, te beheer of skade aan te doen.  
· In Beeld A is die interaksie tussen man en vrou ongesond, aangesien die man beheer uitoefen en krag gebruik om ’n bepaalde eis of begeerte af te dwing.
· Nog 'n voorbeeld is Beeld C, waar die moeder op haar kind skree. Alhoewel konflik tussen ouers en kinders algemeen voorkom, dui ’n patroon van herhaalde geskreeu of verbale mishandeling op ’n ongesonde gebruik van mag.

· Gesonde magsverhoudinge behels die gebruik van invloed om ander te lei, te ondersteun of aan te moedig.
· In Beeld B toon die onderwyser en die leerder ’n gesonde verhouding waarin die onderwyser haar gesag aanwend om die leerder se potensiaal uit te daag en te ondersteun.
· In Beeld D demonstreer die afrigter en die atleet ’n positiewe magsdinamika, waar die afrigter sy invloed gebruik om die hardloper uit te daag om te verbeter.

	3.
	Individuele Aktiwiteit & Onderrig (8 min)
	(Skyfies 6–9)


· Skyfie 6: Suid-Afrika het ’n ernstige uitdaging met geslagsgebaseerde geweld (GGG). In baie gevalle ervaar jong vroue en mans geweld, soos verkragting (’n uiterste vorm van ongelyke magsverhoudinge tussen geslagte). Tydens verkragting gebruik een persoon mag en geweld om ’n ander te dwing, om sonder toestemming, aan ’n seksuele daad deel te neem. Die begrip van konsepte soos geslag/gender, manlikheid en vroulikheid is daarom belangrik wanneer jy leer hoe mag binne verhoudings funksioneer. 
· Vra leerders om die volgende terme te definieer: gender, manlikheid en vroulikheid. 
· Gender: Gender verwys na die sosiale rolle, gedrag en verwagtinge wat samelewings aan manlik- of vroulik-wees, koppel. Hierdie rolle word aangeleer deur invloede soos familie, kultuur, die samelewing en die media. Gender verskil van biologiese geslag, wat gebaseer is op fisiese kenmerke en die geslagsorgane waarmee ’n persoon gebore word.
· Manlikheid: Manlikheid verwys na die eienskappe, gedrag en rolle wat ’n samelewing tradisioneel met seun-wees of man-wees assosieer. Dit sluit die verwagtinge in wat op mans geplaas word oor hoe hulle behoort op te tree, te dink of hulself uit te druk.
· Vroulikheid: Vroulikheid verwys na die eienskappe, gedrag en rolle wat ’n samelewing tradisioneel met meisie-wees of vrou-wees assosieer. Dit sluit verwagtinge in oor hoe vroue behoort op te tree, hulself aan te bied of sekere rolle te vervul.


· Skyfie 7: Alhoewel vroue en mans baie ooreenkomste deel, bestaan daar sekere biologiese verskille wat verband hou met fisiese kenmerke, voortplantingsfunksies en hormonale invloede. Hierdie verskille bepaal nie ’n persoon se vermoëns of waarde nie, maar help om te verduidelik hoe manlike en vroulike liggame op verskillende maniere funksioneer.
· Neem 'n oomblik om Aktiwiteit 1 (Les 2 – Werkkaart) te voltooi, wat fokus op die biologiese verskille tussen mans en vroue. 
· Kom ons kyk hoe baie jy reeds weet.
· (Laat 'n maksimum van drie minute toe voordat u deur die antwoorde gaan wat in die Les 2 – Werkkaart MEMO beskikbaar is. 

· Skyfie 8: Die manlike en vroulike liggame verskil biologies, hoofsaaklik ten opsigte van voortplanting. In menslike voortplanting is hierdie proses seksueel van aard: die vroulike liggaam kan ’n swangerskap dra en geboorte gee, terwyl die manlike liggaam spermselle produseer wat nodig is om die vroulike eier te bevrug. Hierdie biologiese funksies verduidelik hoe voortplanting plaasvind, maar bepaal nie ’n persoon se waarde, vermoëns of rol binne die samelewing nie.
· In baie gemeenskappe word biologiese verskille egter gebruik om stereotipiese geslagsrolle te regverdig. Vroue word dikwels beskou as beide biologiese en sosiale voortplanters. Met ander woorde, daar word nie net van hulle verwag om geboorte te gee nie, maar ook om die primêre verantwoordelikheid vir die grootmaak van kinders, kosmaak en versorging te aanvaar. Mans, daarenteen, word dikwels gesien as broodwinners en besluitnemers, en word hoofsaaklik waardeer vir hul rykdom, krag of status. Hierdie verwagtinge is sosiale konstrukte, nie biologiese vereistes nie, en bevoordeel dikwels mans terwyl dit vroue se geleenthede en keuses beperk.

· Skyfie 9: Om na verskillende familiestrukture te kyk, help om hierdie stereotipes uit te daag. ’n Romantiese paartjie wat uit twee mans bestaan, kan nie biologies saam ’n kind hê nie, aangesien nie een van die twee ’n swangerskap kan dra nie, maar hulle kan wel ouers word deur aanneming of surrogate. Net so kan ’n paartjie wat uit twee vroue bestaan, kies om saam ’n kind groot te maak, hetsy deur kunsmatige voortplanting of aanneming. In beide gevalle word ouerskap nie slegs biologies bepaal nie, maar deur toewyding, sorg en verantwoordelikheid.
· Dit beklemtoon ’n belangrike waarheid: om ’n ouer te wees, gaan nie slegs daaroor om geboorte te gee nie, maar oor die aanvaarding van verantwoordelikheid vir ’n kind se emosionele, fisiese en sosiale welstand. Ouerskap behels die koestering, leiding, beskerming en versorging van ’n kind – rolle wat nie aan enige spesifieke geslag verbind is nie.

	4.
	 Onderrig & Groepaktiwiteit (12 min + 2 min) 
	(Skyfies 10–11)


· Skyfie 10: Ek is seker sommige van julle onthou die flieks wat op Skyfie 10 verskyn. Dit was moontlik selfs van julle gunstelinge toe julle jonger was. Voordat ons voortgaan, wie kan vir die klas ’n definisie van die term stereotipe gee?

· Skyfie 11: Korrek. Stereotipes ontstaan wanneer mense of die media veralgemenings oor ’n groep maak, byvoorbeeld deur aan te neem dat alle gespierde seuns moet rugby speel of dat meisies altyd kreatiewe aktiwiteite behoort te geniet.
· Sulke boodskappe skep die indruk dat almal binne ’n groep dieselfde is, wat nie die werklikheid weerspieël nie.
· Stereotipes kan skadelik wees omdat baie mense die boodskappe wat daardeur oorgedra word, glo en herhaal. Wanneer stereotipes bepalend of beperkend is met betrekking tot wat ’n persoon, op grond van hul geslag, kan doen, kan dit probleme by die skool, in die werkplek of selfs binne gesinne veroorsaak. Byvoorbeeld, huishoudelike take soos kook kan deur beide mans en vroue verrig word, al bepaal tradisionele norme soms anders.
· Dit is belangrik om individue te erken vir hul unieke belangstellings, sterkpunte en vermoëns, in plaas daarvan om te aanvaar dat hulle weens hul geslag op ’n bepaalde manier behoort op te tree. Om geslagstereotipes uit te daag dra by tot die skep van ’n meer regverdige en inklusiewe omgewing waarin almal die vryheid het om hul volle potensiaal te bereik.
· Leerders voltooi Aktiwiteit 2 (Les 2 – Werkkaart) in groepverband. 
· Nota aan onderwyser: Vir Vraag 2, herinner leerders daaraan dat strategieë 'n positiewe uitkoms moet insluit.
· Gee twee minute vir terugvoer van 'n paar groepe. Antwoorde is beskikbaar in die Les 2 – Werkkaart MEMO. 


	5.
	Geslagspersepsie (Klasaktiwiteit) (5 min)
	  (Skyfies 12–14)


· Skyfie 12: Nota aan onderwyser: Hierdie skyfie maak gebruik van animasies as deel van die aktiwiteit. Oefen vooraf wanneer om te klik, aangesien die animasies beide die onderwyser en leerders lei oor wanneer om te reageer. Vra ’n vrywilliger om rekord te hou van die stemme. Hierdie aktiwiteit illustreer algemene persepsies in die samelewing rondom sport en geslag.
· Kom ons doen ’n vinnige geslagspersepsie-aktiwiteit. Ek gaan die naam van ’n sport noem, en ek wil hê jy moet jou hand opsteek volgens die geslag waarmee jy dit assosieer. Moet dit nie ooranaliseer nie.
· Linkerhand = manlik
· Regterhand = vroulik
· Is jy gereed?
· (Klik op die skyfie) – Rugby (tel die stemme en skryf dit op die bord)
· (Klik op die skyfie) – Ballet (tel die stemme en skryf dit op die bord)
· (Klik op die skyfie) – Gewigoptel (tel die stemme en skryf dit op die bord)
· (Klik op die skyfie) – Netbal (tel die stemme en skryf dit op die bord)
· Kom ons kyk of my voorspelling korrek was. Ek het voorspel dat die meerderheid van die stemme soos volg sou wees:
· Rugby – manlik
· Ballet – vroulik
· Gewigoptel – manlik
· Netbal – vroulik

· Skyfie 13: Kom ons dink nou vir 'n oomblik na. 
· Wie ken meisies wat graag gimnasium toe gaan, gewigte lig en nie omgee om meer gespierd te word nie?
· Wie ken seuns wat dit geniet om te dans, in enige vorm?
· Kan jy sien hoe sterk geslagsrolle steeds met sport verbind word? Waarom dink jy bestaan hierdie persepsies steeds, en hoe kan ons begin om dit te verander? (Gee leerders tyd om te reageer.)

· Skyfie 14: Op Skyfie 14 is daar twee voorbeelde van sportspelers wat tradisionele geslagsrolle in sport uitdaag, nie om opspraak te maak nie, maar omdat hulle opreg hou van wat hulle doen. Dit is belangrik om nie toe te laat dat stereotipes jou verhinder om ’n nuwe fisiese aktiwiteit te probeer of ’n sport wat jy reeds geniet, na te streef nie. Almal behoort die vryheid te hê om aan aktiwiteite deel te neem wat hulle interesseer, ongeag of die samelewing dit tradisioneel as “manlike” of “vroulike” sportsoorte beskou.



	6.
	Refleksie (3 min)
	          (Skyfie 15)


· Skyfie 15: Nota aan die onderwyser: U kan afvalpapier of ŉ "post-it" aan elke leerder uitdeel. Ken ’n area op die klaskamermuur toe waar leerders hul papiertjies kan aanbring. Hierdie uitstalling sal aan die begin van die volgende les gebruik word. Herinner leerders daaraan om nie hul name op die papiertjies te skryf nie.
· Leerders voltooi Aktiwiteit 3 (Les 2 – Werkkaart).


LES 3: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om notas te maak waar relevant.	
· Verdeel leerders in VIER groepe vir die Groepaktiwiteite VOORDAT u met die les begin. Ken pare binne elke groep toe vir klasaktiwiteite.
· Vir die inleidende aktiwiteit benodig u klein stukkies papier sowel as 'n boks/pet/plastieksakkie. 
· Druk 'n afskrif van die Les 3 – Groepaktiwiteite. Hierdie dokument bevat vier afsonderlike aktiwiteite. Maak seker dat elke groep 'n ander aktiwiteit ontvang. 
· Druk afskrifte van die Les 3 – Plakkaat (een per groep) en deel dit aan die begin van die les uit. 
· Druk afskrifte van die Les 3 – Werkkaart uit en deel dit aan die begin van die les uit. 
· Onderwysers kan die Les 3 – PowerPoint en Les 3 – Werkkaart met leerders deel om self deur te werk indien leerders aanlyn is.
· Lees deur Les 3 – Werkkaart MEMO vir antwoorde op Aktiwiteit 1.
· Druk afskrifte van die Inhoudsopsomming en deel dit aan die einde van die les uit. 


	1.
	Inleiding (5 min)
	(Skyfies 1–2)


	Nota aan onderwyser: 
· Die inleidende aktiwiteit in pare vereis dat leerders 'n stukkie papier het om hul vrae neer te skryf, asook ’n houer (soos ’n boks, pet of plastieksakkie) waarin die vrae geplaas kan word.
· Aan die einde van die les sal elke paar een vraag uit die houer trek en saam probeer beantwoord.
· Leerders sal ook toegang tot rekenaars of selfone nodig hê vir hierdie aktiwiteit.
· Die aktiwiteit moedig die gebruik van kunsmatige intelligensie (KI) aan deur van leerders te vereis om ’n reeks vrae te stel en daarna te evalueer hoe akkuraat hulle meen die geselsbot geantwoord het. Hierdie proses bevorder kritiese denke en leer leerders hoe om KI verantwoordelik en reflektief te gebruik.
· Indien die onderwyser verkies om nie KI te gebruik nie, kan die aktiwiteit aangepas word deur leerders toe te laat om Google of ander betroubare aanlyn bronne vir navorsing te gebruik.



· Skyfie 1: Welkom terug, Graad 10's. Ons is in die finale les van hierdie kwartaal se selfontwikkeling in die samelewing. Aan die einde van vandag se les gaan jy reflekteer oor hoeveel jy geleer het.
· Blaai saam met jou maat deur jou notas van die laaste twee lesse en skryf EEN vraag neer wat enige deel van die inhoud wat behandel is, sou toets. Plaas jou vrae in die plastieksakkie/boks/doppie wat voorsien is. Hierdie sal aan die einde van die les gebruik word. (Laat drie minute toe.)
· Welgedaan, klas! Ons sal aan die einde van die les terugkeer na hierdie vrae.

· Skyfie 2: Teen die einde van die les behoort jy die volgende te kan doen:
· Ontleed en evalueer die invloed van geslagsongelykheid op verhoudings en algemene welstand met verwysing na: seksuele mishandeling, tienerswangerskap, geweld, seksueel oordraagbare infeksies (SOI's), insluitend MIV en Vigs
· Verstaan die waarde van deelname aan oefenprogramme wat fiksheid bevorder: kardiovaskulêre fiksheid, spierkrag, uithouvermoë en soepelheid
· Verstaan die verwantskap tussen fisiese en geestesgesondheid



	2.
	Onderrig & Bespreking in Pare (8 min)
	(Skyfies 3–6)


· Skyfie 3: In die vorige les het ons magsverhoudinge ondersoek. Wie kan onthou hoe ons hierdie term gedefinieer het?
· Welgedaan. Magsverhoudinge verwys na die verbindings tussen mense wat bepaal wie meer invloed in 'n verhouding het.
· Hierdie ongelyke magsverhoudinge lê dikwels aan die kern van geslagsongelykheid in die samelewing. Wanneer mag misbruik word, kan dit lei tot beheer, oorheersing en skade. In Suid-Afrika speel hierdie wanbalans ’n beduidende rol in kwessies soos geslagsgebaseerde geweld, wat ons verder in hierdie les gaan ondersoek.

· Skyfie 4: Kom ons kyk vir 'n oomblik na hierdie skyfie. Hierdie statistieke is gebaseer op 'n studie wat deur die Departement van Wetenskap en Innovasie gedoen is.  
· Wat sê hierdie persentasies vir ons oor mishandeling in Suid-Afrika?
· Draai na jou maat en identifiseer DRIE waarnemings wat jy kan maak op grond van die inligting wat op Skyfie 4 aangebied word. Dink aan wat die syfers aandui oor die omvang, patrone of erns van mishandeling Suid-Afrika. Julle het drie minute vir hierdie bespreking.
· Ek wil graag hê dat drie groepe een waarneming elk deel. (Laat antwoorde toe.)

· Skyfie 5: Hier is 'n paar waarnemings gebaseer op die statistieke in hierdie studie:
· Die statistieke fokus uitsluitlik op mishandeling teen vroue. Dit impliseer nie dat mans nooit mishandel word nie, maar dui daarop dat hierdie spesifieke navorsing vroue as ’n hoërisikogroep uitlig.
· Die persentasie vroue wat fisiese mishandeling ervaar, is hoër as dié wat seksuele mishandeling ervaar.
· Volgens die studie sal 35,5% van vroue op een of ander stadium in hul lewens fisiese en/of seksuele mishandeling ervaar.
· Hierdie statistieke is skokkend. Om dit in perspektief te plaas, stel jou ’n groep van tien meisies in hierdie klas voor: volgens hierdie bevindings kan drie of meer van hulle op ’n stadium in hul lewens mishandeling ervaar.
· Ek sê nie dat dit met enigiemand in hierdie klas sal gebeur nie. Hierdie voorbeeld word slegs gebruik om jou te help om die omvang en erns van die probleem te verstaan, en om te verduidelik waarom geslagsgebaseerde geweld so ’n dringende kwessie in Suid-Afrika is.

· Skyfie 6: Daar is verskillende vorme van mishandeling wat aan geslagsongelykheid gekoppel is.
· Fisiese mishandeling: Wanneer iemand opsetlik seergemaak word, byvoorbeeld deur te slaan of te skop.  
Voorbeeld in 'n intieme verhouding: Een maat slaan die ander tydens 'n argument.
· Emosionele mishandeling: Wanneer iemand deur beledigings, dreigemente, vernedering of beheer gedreig of onderdruk word.
Voorbeeld in 'n intieme verhouding: Een maat dreig voortdurend om die ander te los of laat hulle waardeloos voel.
· Digitale mishandeling: Die gebruik van selfone of sosiale media om iemand te teister, te beheer of doelbewus in die verleentheid te stel.
· Voorbeeld in 'n intieme verhouding: Een maat kyk sonder toestemming na die ander se boodskappe of plaas privaat foto's aanlyn.
· Verbale mishandeling: Skreeu, vernederende name noem of konstante kritiek.
Voorbeeld in 'n intieme verhouding: Een maat skree herhaaldelik op die ander, noem hulle name of spot hulle voor ander.
· Seksuele mishandeling: Wanneer iemand gedwing of onder druk geplaas word om aan seksuele aktiwiteite deel te neem.
Voorbeeld in 'n intieme verhouding: Een maat word onder druk geplaas word om naakfoto's te stuur of gedwing om seks te hê nadat hulle "nee" gesê het.
· Geen persoon, man of vrou, het ooit die reg om mag of fisiese krag te gebruik om seksuele handelinge op ’n ander af te dwing nie.
· Waarom sukkel Suid-Afrika so baie met geslagsgebaseerde geweld (GGG)? Watter oplossings kan help om hierdie probleem aan te spreek?
· Dit mag dalk soos ’n uitdagende vraag klink, maar met ’n bietjie navorsing en bespreking sal jy verskeie moontlike oplossings kan identifiseer.

	3.
	Groepaktiwiteit (10 min + 5 min)
	(Skyfies 7–8)


	Nota aan onderwyser: Verdeel die klas vir hierdie aktiwiteit in vier groepe. Elke groep ontvang ’n ander aktiwiteit uit Les 3 – Groepaktiwiteite. Alhoewel die take verskil, bly die uitkoms dieselfde: elke groep moet ’n plakkaat (Les 3 – Plakkaat) skep wat oplossings voorstel om geslagsgebaseerde kwessies aan te spreek.

Leerders sal toegang tot rekenaars of selfone vir navorsing nodig hê. Elke groep moet ’n woordvoerder aanwys wat een minuut se terugvoer aan die klas sal gee.



· [bookmark: _Hlk218580732]Skyfie 7: Elke groep sal nou 'n instruksieblad ontvang (Les 3 – Groepaktiwiteite). Neem asseblief kennis dat elke groep 'n ander instruksieblad sal hê.
· Wanneer die tyd verby is (ongeveer 10 minute), sal julle julle bevindings aan die klas voorlê.
· Moontlike antwoorde is beskikbaar in die Les 3 – Groepaktiwiteite MEMO.

· [bookmark: _Hlk218580718]Skyfie 8: Welgedaan, Graad 10's! Dit is bemoedigend om die insigte en deurdagte antwoorde te hoor wat elke groep gedeel het. Ons kan die sleutelpunte uit julle besprekings soos volg opsom: Met toenemende geslagsongelykheid sien ons in Suid-Afrika ’n toename in verskeie ernstige sosiale kwessies:
· ’n Toename in ongewenste tienerswangerskappe, wat dikwels verband hou met verkragting, groepsdruk, armoede of ’n gebrek aan opvoeding oor veilige seks en voorbehoedmiddels.
· ’n Toename in SOI’s (seksueel oordraagbare infeksies) en MIV. Hierdie infeksies versprei makliker wanneer vroue min of geen mag het om oor die gebruik van beskerming, soos kondome, te onderhandel nie. Dit is belangrik om te onthou dat hierdie infeksies behandel of bestuur kan word, en dat dit noodsaaklik is om by ’n kliniek of dokter hulp te soek vir advies en mediese ondersteuning.
· ’n Toename in geestesgesondheidsuitdagings, soos depressie en selfmoordgedagtes, aangesien baie vroue mishandeling en die emosionele druk van ongesonde magsverhoudinge ervaar.

	4.
	Onderrig & Individuele Aktiwiteit (7 min)
	(Skyfies 9–14)


· Skyfie 9: Soos ons hierdie reeks lesse oor selfrespek en respek vir ander afsluit, is dit belangrik om te besef dat een van die mees doeltreffende maniere om selfrespek te toon, is om na jou geestelike en fisiese gesondheid om te sien. Hierdie twee aspekte van welstand is nou met mekaar verbind. Wanneer jy stres doeltreffend bestuur en na jou liggaam omsien, verbeter dit jou emosionele welstand, konsentrasie en algehele lewenskwaliteit. ’n Gesonde leefstyl versterk jou vermoë om uitdagings by die skool, tuis en in jou verhoudings te hanteer.

· Skyfie 10: Kan ek almal vra om vir 'n oomblik op te staan?
· Ek gaan 'n paar stellings lees. As enige een van hulle op jou van toepassing is, sit asseblief.
· Ek doen byna geen oefening nie, nie eens stap nie, tensy dit regtig nodig is. 
· Ek hou glad nie van groente en slaaie nie en glo nie dat dit ’n positiewe invloed op my gesondheid het nie. 
· Ek neem slegs aan een skoolsport of fisiese aktiwiteit deel vir ongeveer 30 minute per week. 
· Ek gaan slaap meestal eers ná 23:00 in die aand. 
· Ek is baie lief vir sjokolade en soetgoed en kan dit heeldag, elke dag eet
· Kom ons kyk nou wie nog staan...
· Welgedaan! As jy nog staan, wys dit dat jy ’n poging aanwend om ’n gesonde leefstyl te volg. Onthou, dit gaan nie oor perfeksie nie, maar hoofsaaklik oor die maak van gesonder keuses.

· Skyfie 11: Onthou die volgende definisies:  
· Fisiese gesondheid: Dit beskryf die toestand van die liggaam. Dit sluit in om vry te wees van siektes of kwale, oor goeie fiksheidsvlakke te beskik en daaglikse aktiwiteite doeltreffend te kan uitvoer.
· Geestesgesondheid: Dit verwys na ’n persoon se emosionele, gedrags- en sosiale welstand. Dit behels die vermoë om alledaagse stres te hanteer, normaal in die samelewing te kan funksioneer, gesonde verhoudings te bou en betekenisvolle bydraes tot die daaglikse lewe te lewer.

· Skyfie 12: Jy kan die ikone op Skyfie 12 gebruik as 'n opsomming van hoe om na jou welstand om te sien. Dit herinner ons daaraan dat welstand gaan oor die vind van ’n gesonde balans tussen fisiese gesondheid en geestesgesondheid.
· Beweeg jou liggaam: Gereelde fisiese aktiwiteite, soos stap, hardloop, sport of joga, verbeter jou fiksheid en kan jou bui positief beïnvloed.
· Eet gesond: Kies voedsame kos en drink genoeg water om jou energievlakke en breinfunksie te ondersteun.
· Slaap genoeg: Mik vir 7–9 uur kwaliteit slaap per nag om jou liggaam en gees te help herstel en herlaai.
· Skakel met ander: Bou gesonde verhoudings en bestee tyd saam met ondersteunende vriende en familie. 
· Bestuur stres: Gebruik ontspanningstegnieke soos bewustheid, diep asemhaling, joernaalhouding of kreatiewe stokperdjies.
· Soek ondersteuning: Praat met ’n betroubare volwassene of ’n geestesgesondheidspraktisyn as jy oorweldig voel of sukkel om situasies te hanteer.

· Skyfie 13: In die vorige skyfie het ons "beweeg jou liggaam" genoem. Dit verwys na fisiese oefening. Gereelde deelname aan fisiese oefening bied verskeie voordele vir langtermyn-gesondheid en algehele welstand. Verskillende tipes oefening dra tot verskillende aspekte van fisiese fiksheid by. In kombinasie help dit jou om gesond te bly, beserings te voorkom en jou lewenskwaliteit te verbeter.
· Kardiovaskulêre fiksheid: Dit verwys na ’n sterk hart en longe wat suurstof doeltreffend tydens fisiese aktiwiteit aan die liggaam kan voorsien. Goeie kardiovaskulêre fiksheid verminder die risiko van leefstylsiektes en verbeter uithouvermoë. 
Voorbeelde van aktiwiteite: stap, draf, hardloop, naelloop.
· Spierkrag: Spierkrag is die vermoë van jou spiere om krag uit te oefen. Sterk spiere help om gewrigte te beskerm, verminder die risiko van rugpyn en kan beserings later in die lewe voorkom. 
Voorbeelde van aktiwiteite: gewigoptel, weerstandsoefeninge, liggaamsgewigoefening.
· Uithouvermoë: Uithouvermoë verwys na die vermoë om vir ’n langer tydperk aan fisiese aktiwiteit deel te neem sonder om vinnig moeg te word. Die ontwikkeling van uithouvermoë vereis beide kardiovaskulêre fiksheid en spierkrag. 
Voorbeelde van aktiwiteite: langafstandhardloop, fietsry, swem.
· Soepelheid: Soepelheid is die vermoë om gewrigte vrylik te beweeg en spiere deur hul volle bewegingsreeks te kan strek. Dit bevorder goeie postuur, help om spierstyfheid te voorkom en verhoog liggaamsbewustheid.
Voorbeelde van aktiwiteite: strek, joga, Pilates.

· Skyfie 14: Leerders voltooi Aktiwiteit 1 (Les 3 – Werkkaart). 
· Antwoorde is beskikbaar in die Les 3 – Werkkaart MEMO. 

	5.
	Aktiwiteit in Pare & Huiswerkrefleksie (5 min)
	(Skyfie 15)


· Skyfie 15: Nota aan onderwyser: Deel die Inhoudsopsomming uit voordat u met hierdie aktiwiteit begin.
· Onthou dat ons hierdie les begin het deur vrae neer te skryf wat jy later saam met jou maat sou probeer beantwoord. Jy gaan nou een van daardie vraagstrokies by jou onderwyser ontvang en dit saam met jou maat probeer beantwoord.
· Nota aan onderwyser: Leerders moet eers probeer om die vraag te beantwoord deur hul eie kennis, notas en die Inhoudsopsomming te gebruik. Daarna kan hulle ’n KI-kletsbot gebruik om hul antwoord te kontroleer of te vergelyk. Leerders moet vervolgens bespreek of die KI-antwoord akkuraat, onvolledig of misleidend was, en besluit of hulle daarmee saamstem.

· Vir huiswerk moet jy reflekteer oor hoe goed jy die inhoud verstaan wat oor die afgelope drie lesse behandel is. Wees eerlik met jouself, aangesien hierdie aktiwiteit jou sal help om te identifiseer watter areas jy nog moet hersien.
· Voltooi Aktiwiteit 2 (Les 3 – Werkkaart) vir huiswerk.

Les N r.  Inhoud  Leeruitkoms  Onderrigplan  Tyd  Hulpbronne  Assessering  Leerder - aktiwiteite  

1  Selfbewus syn   en  selfbeeld      Identifiseer faktore wat  selfbewussyn en  selfbeeld kan beïnvloed,  insluitend die media      Strategieë om  selfbewussyn, selfbeeld  en selfontwikkeling te  verbeter      Ontwikkel strategieë  om selfvertroue in  jouself en ander te bou      Erken en respekteer die  uniekheid van jouself en  ander, en toon respek  vir verskille, bv. ras,  geslag, individuele  vermoëns, persoonlike  voorkeure  Definieer selfbewu ssyn   en  selfbeeld  Inleiding &  A ktiwiteit  in  Pare  6 min  Les 1  –   PowerPoint (Skyfies 1 – 7)    

Identifiseer faktore wat  selfbewus syb   en selfbeeld kan  beïnvloed, insluitend die media  Kyk - Dink - Deel   5 min  Les 1  –   PowerPoint (Skyfie 8)   Les 1  –   Werkkaart   (Aktiwiteit 1)    Les 1  –   Werkkaart   MEMO   Kyk video:  Reverse Selfie: Social Media's  Impact on Girls' Self - Esteem | Dove     bit.ly/4oZiAac   (1 min 0 sek)  Formatief  Vol tooi   Aktiwiteit 1 in  pare  

Vis tenk - besprekings   12 min  Les 1  –   PowerPoint (Skyfies 9 – 10)   Les 1  –   Vis tenk besprekingsonderwerpe    Vol tooi   vis tenk - besprekings in  groepe  

-   Identi fiseer s trategieë om  selfbewus sy n , selfbeeld en  selfontwikkeling te verbeter   -   Ontwikkel strategieë om  selfvertroue in jouself en  ander te bou  Onderrig &  Individuele  Aktiwiteit  10 min  Les 1  –   PowerPoint (Skyfies 11 – 15)   Les 1  –   Werkkaart   (Aktiwiteit 2)   Les 1  –   Werkkaart   MEMO  Informeel:  Aktiwiteit 2  Voltooi  Aktiwiteit 2  individueel (vir  huiswerk)  

Erken en respekteer die  uniekheid van jouself en ander ,  en toon respek vir verskille, bv.  ras, geslag, individuele  vermoëns, persoonlike  voorkeure  Onderrig &  "Net Ek Emoji"    5 min  Les 1  –   PowerPoint (Skyfies 16 – 18)   Les 1  –   Werkkaart   (Aktiwiteit 3)   Les 1  –   Net Ek Emoji   Formatief  Voltooi  Aktiwiteit 3  individueel  

Huiswerk - refleksie  2 min  Les 1  –   PowerPoint (Skyfies 19 – 20)   Les 1  –   Werkkaart   (Aktiwiteit 4)   Les 1  –   Inleidingsaktiwiteit    Voltooi  Aktiwiteit 4  individueel  vir  huiswerk   

 

